Priročnik Cyber-shot
Tiskanje
Prva stran > Opozorila/Nekaj o fotoaparatu > Opozorila > Akumulatorska baterija

## Akumulatorska baterija

Polnjenje baterije
Učinkovita uporaba baterije
Preostala moč baterije
Shranjevanje baterije
Življenjska doba baterije
Združljive baterije

### Polnjenje baterije

- Pred prvo uporabo napolnite priloženo baterijo.

- Baterijo lahko napolnite tudi, če ni popolnoma izpraznjena. Baterijo lahko uporabite tudi, če ni popolnoma napolnjena.

- Priporočamo polnjenje baterije pri temperaturi med 10 °C in 30 °C. Pri polnjenju izven priporočene temperature se lahko zgodi, da se baterija ne bo učinkovito napolnila.

### Učinkovita uporaba baterije

- Delovanje baterije je pri nizkih temperaturah slabše. Čas delovanja v mrzlih prostorih je krajši. Da bi zagotovili daljše delovanje baterije priporočamo naslednje:

- baterijo segrejte v žepu ob vašem telesu in v fotoaparat vstavite tik preden začnete snemati
  (v primeru, da imate v žepu kakšen kovinski predmet, kot so npr. ključi, lahko pride do kratkega stika).

- Baterija se bo hitreje izpraznila pri uporabi bliskavice ali zooma.

- Priporočamo, da imate pripravljeno nadomestno baterijo za dvakratni ali trikratni čas pričakovanega snemanja in da pred dejanskim snemanjem izvedete poskusno snemanje.

- Baterija ne sme priti v stik z vodo. Baterija ni odporna proti vodi.

- Ne puščajte fotoaparata v vročem prostoru, kot npr. v avtomobilu, ki je izpostavljen neposredni sončni svetlobi.

- V primeru umazanih priključkov baterije se lahko zgodi, da se fotoaparat ne bo vklopil, se baterija ne bo napolnila ali pa se bodo pojavile druge težave. V tem primeru umazanijo na priključkih očistite z mehko krpo.

### Preostala moč baterije

- Na zaslonu se prikaže indikator preostale moči baterije.

A: visoka
B: nizka

- Pravilni prikaz preostale moči baterije se prikaže nekje v eni minuti.

- Lahko se zgodi, da indikator ne bo točen, kar je odvisno predvsem od pogojev uporabe.

- Če je nastavitev [Power Save] nastavljena na [Standard] ali [Max], se bo zaslon pri daljši neuporabi fotoaparata zatemnil in fotoaparat se bo samodejno izklopil (funkcija samodejnega izklopa).

### Shranjevanje baterije

- Pred shranjevanjem baterijo popolnoma izpraznite in jo shranite v hladen in suh prostor. Za ohranitev funkcionalnosti baterijo vsaj enkrat na leto popolnoma napolnite in izpraznite.

- Če želite izprazniti baterijo, fotoaparat preklopite na način zaporednega prikaza slik in počakajte, da se fotoaparat izklopi.

- Da bi preprečili poškodbe priključkov baterije, kratki stik itd., baterijo pri prenašanju hranite v priloženi vrečki.

### Življenjska doba baterije

- Življenjska doba baterije je omejena. Kapaciteta baterije se po določenem času uporabe zmanjša. Ko se kapaciteta baterije zelo zmanjša, jo zamenjajte z novo baterijo.

- Življenjska doba baterije je odvisna od načina shranjevanja in pogojev uporabe ter okolice, v kateri baterijo uporabljate.

### Združljive baterije

- Skupaj s tem modelom lahko uporabite baterijo NP-BN (priložena) ali NP-BN1 (ni priložena).

Nazaj na začetek