Priročnik Cyber-shot
Tiskanje
Prva stran > Opozorila/Nekaj o fotoaparatu > Opozorila > Spominska kartica

## Spominska kartica

Spominska kartica
Medij "Memory Stick"

### Spominska kartica

S fotoaparatom so združljive naslednje spominske kartice.

Vrste spominskih kartic | V tem priročniku
Memory Stick Micro | Medij "Memory Stick Micro"
Memory Stick Micro (Mark2)
microSD spominska kartica | microSD spominska kartica
microSDHC spominska kartica
microSDXC spominska kartica

- Ta fotoaparat uporabljajte pri temperaturah med –10 °C in +40 °C, vendar je delovna temperatura odvisna od tipa uporabljene spominske kartice. Več informacij o tem lahko najdete v navodilih za uporabo spominske kartice.

- Mediji "Memory Stick Micro" do 16 GB in microSD spominske kartice do 64 GB so bile testirane in dokazano delujejo skupaj z vašim fotoaparatom.

- Pri snemanju filmov priporočamo, da uporabljate naslednje spominske kartice:

- (Mark2) (medij "Memory Stick Micro" (Mark2)),

- SD spominska kartica (razred 4 ali hitrejša)

Opombe

- Za zagotovitev stabilnega delovanja spominske kartice priporočamo, da pred prvo uporabo spominsko kartico formatirate preko vašega fotoaparata. S formatiranjem boste izbrisali vse podatke, ki so shranjeni na spominski kartici. Teh podatkov ne morete več obnoviti. Vse pomembne podatke izvozite na računalnik ali na kakšen drugi medij za shranjevanje podatkov.

- Pri pogostem zapisovanju/brisanju slik se lahko na spominski kartici pojavi fragmentacija podatkov. Lahko se zgodi, da ne bo mogoče shranjevati ali snemati filmov. V tem primeru slike shranite na računalnika ali druge pomnilniške naprave in potem izvedite [Format].

- Ne zagotavljamo, da bodo s fotoaparatom delovale vse formatirane spominske kartice.

- Hitrost branja/zapisovanja podatkov je odvisna od kombinacije spominske kartice in naprave, ki jo uporabljate.

- Do poškodb podatkov lahko pride v naslednjih primerih:

- če spominsko kartico med branjem ali pisanjem podatkov odstranite iz fotoaparata ali če pri tem izklopite fotoaparat

- in če spominsko kartico uporabljate na mestih, ki so izpostavljeni statični elektriki ali električnim motnjam.

- Priporočamo, da si ustvarite varnostno kopijo pomembnih podatkov.

- Na spominsko kartico ali na adapter za spominsko kartico ne lepite nalepk.

- Priključkov spominske kartice se ne dotikajte z rokami ali kovinskimi predmeti.

- Spominske kartice ne upogibajte ali izpostavljajte udarcem.

- Spominske kartice ne razstavljajte ali spreminjajte.

- Spominske kartice ne izpostavljajte vodi.

- Spominsko kartico shranite izven dosega otrok, ker jo lahko ponesreči pogoltnejo.

- Vstavite spominsko kartico, ki ustreza reži za spominsko kartico. V nasprotnem primeru lahko pride do motenj v delovanju.

- Spominske kartice ne uporabljajte ali shranjujte pri naslednjih pogojih:

- v prostorih z visoko temperaturo, npr. v avtomobilu, ki je parkiran na soncu,

- na mestih, ki so izpostavljeni neposredni sončni svetlobi

- in v vlažnih prostorih.

### Medij "Memory Stick"

Tipi medija "Memory Stick", ki jih lahko uporabljate so navedeni spodaj. Ne zagotavljamo pravilnega delovanja vseh funkcij medijev "Memory Stick".

Medij "Memory Stick" | Snemanje/predvajanje
Memory Stick Micro | *1
Memory Stick Micro (Mark2) | *1*2

*1 Medij "Memory Stick" je opremljen s funkcijami MagicGate. MagicGate je tehnologija za zaščito avtorskih pravic, ki uporablja tehnologijo enkripcije. Ker fotoaparat ne podpira funkcij MagicGate, podatkov, posnetih s tem fotoaparatom, ni mogoče zaščititi s to tehnologijo.
*2 AVCHD filmov in filmov v velikosti [MP4 12M] in [MP4 6M] ne morete posneti na medij Memory Stick ali notranji medij, ampak samo na medij Memory Stick Micro (Mark2).
Nazaj na začetek